**OBRAZLOŽENJE PRORAČUNA**

**OPĆINE SVETI IVAN ŽABNO**

**ZA 2023. I PROJEKCIJA ZA 2024. I 2025. GODINU**

PRAVNI OSNOV

Odredbama članka 42. Zakona o proračunu („Narodne novine“, broj 144/21), predstavničko tijelo donosi proračun na razini skupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do kraja tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Izmjene i dopune proračuna provode se po postupku za donošenje proračuna i projekcija.

MAKROEKONOMSKI POKAZATELJI

Na temelju Programa konvergencije Vlada je u lipnju 2022. donijela Odluku o proračunskom okviru za razdoblje 2023.-2025. Sukladno Programu konvergencije, u ovom makroekonomskom okviru očekuje se da će nakon rasta BDP-a od 3,0% u 2022., rast BDP-a opet ubrzati na 4,4% u 2023. godini. Tijekom srednjoročnog razdoblja očekuje s nastavak rasta gospodarske aktivnosti po usporavajućoj dinamici od 2,7% u 2024., te 2,5% u 2025. godini.

UVOD

Metodologija za izradu proračuna jedinice lokalne i područne (regionalne) samouprave propisana je Zakonom o proračunu („ Narodne novine“ broj 144/21), podzakonskim aktima kojima se regulira provedba navedenog Zakona, ponajprije Pravilnikom o proračunskim klasifikacijama (Narodne novine, br. 26/10., 120/13. i 01/20.) i Pravilnikom o proračunskom računovodstvu i Računskom planu („Narodne novine, br. 124/14. i 115/15, 87/16, 3/18, 126/19. i 108/20).

Prijedlog Proračuna sastoji se od:

1. Plana za 2023. godinu i projekcija za 2024. i 2025. godinu s pripadajućim indeksima i Obrazloženjem, koji se sastoji od:
   * Općeg dijela Proračuna kojeg čine Sažetak Računa prihoda i rashoda i sažetak računa financiranja, Račun prihoda i rashoda, Račun financiranja
   * Posebnog dijela Proračuna kojeg čine rashodi i izdaci proračuna i proračunskog korisnika iskazanih po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.
2. - Obrazloženja općeg dijela proračuna i obrazloženja posebnog dijela proračuna, prenesenog manjka, odnosno viška proračuna, obrazloženje posebnog dijela proračuna jedinica lokalne i područne temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti projekta zajedno s ciljevima i pokazateljima uspješnosti.
3. - Odluke o izvršavanju Proračuna Općine Sveti Ivan Žabno za 2023. godinu.

Kod izrade Proračuna vodilo se time da sve zakonom propisane aktivnosti budu zadovoljene, da korisnici Proračuna mogu nesmetano funkcionirati, te da se svi prihodi namjenski troše za namjene za koje su zakonom predodređeni.

Proračun je ujedno i konsolidirani Proračun koji obuhvaća sve prihode i rashode proračunskog korisnika.

Prihodi proračuna za 2023. godinu planirani su u iznosu od 3.167.106,00 € koji se sastoje od 3.146.204,00 € prihoda poslovanja, 20.902,00 € prihoda od prodaje nefinancijske imovine. Projicirani prihodi u 2024. i 2025. godini iznose 3.219.581,00 €, odnosno 3.263.494,00 €.

1. **OPĆI DIO PRORAČUNA OPĆINE SVETI IVAN ŽABNO ZA 2023. GODINU**
2. **RAČUN PRIHODA I RASHODA**
   1. **PRIHODI PRORAČUNA**

1.1.2. Prihodi (skupina 6 + skupina 7)

**Porezni prihodi** planirani su u Proračunu Općine Sveti Ivan Žabno s 789.077,00 € za 2023. godinu, a značajan udio predstavlja prihod od poreza i prireza na dohodak. Budući da se promijenila struktura financiranja jedinica lokalne i područne (regionalne) samouprave odnosno izmijenjen je Zakon o financiranju jedinica lokalne i područne (regionalne) samouprave. Novost je da se izmjenama i dopunama Zakona, umjesto udjela fiskalnog izravnanja osigurava pomoć u državnom proračunu razdjela Ministarstva financija, pa se takva praksa nastavlja i u 2023. godini.

**Prihodi od pomoći subjekata unutar općeg proračuna** planirani su s 2.012.691,00 €, a čine ih prihodi pomoći od Ministarstva regionalnog razvoja i fondova EU u iznosu 33.181,00 € – očekuje se prijava za sredstva koja bi se koristila za daljnju izgradnju vodovodne mreže, pomoći iz županijskog proračuna za izbore u 2024. i 2025. godini 27.000,00 €, kapitalne pomoći iz županijskog proračuna po završenim projektima za 2023. godinu u iznosu 50.350,00 €, tekuća pomoć temeljem prijenosa EU sredstava planirana je za izgradnju kulturnog centra – 250.000,00 €, rekonstrukciju vatrogasnog doma Cirkvena – 100.000,00 €, izgradnja jaslica 497.300,00 €, tekuća pomoć temeljem prijenosa EU sredstava za izgradnju reciklažnog dvorišta 100.000,00 € tekuća pomoć iz državnog proračuna Ministarstva graditeljstva za komunalnu opremu – 20.000,00 €, tekuće pomoći iz državnog proračuna – kompenzacijske mjere u iznosu 768.500,00 €, također su planirane tekuće pomoći iz državnog proračuna proračunskom korisniku Dječjem vrtiću Žabac Sveti Ivan Žabno u iznosu 270,00 €, tekuće pomoći iz državnog proračuna – elementarne nepogode – 10.000,00 €, kapitalne pomoći iz državnog proračuna za pješačku stazu 53.090,00 €. Tekuće pomoći od drugog proračunskog korisnika-Agencija za plaćanje –LAG u iznosu 30.00,00 € za rekonstrukciju društvenog doma Sveti Petar Črvstec. Također se planiraju tekuće pomoći iz državnog proračuna temeljem prijenosa EU sredstava u 2025. godini za izgradnju Doma za starije i nemoćne, kao i mini-tržnice u iznosu 650.000,00 €.

**Prihodi od imovine** planirani su s 59.870,00 €, a čine ih najvećim dijelom prihodi od zakupa i iznajmljivanja imovine, odnosno poslovnih prostora, te stanova.

**Prihodi od upravnih i administrativnih pristojbi, pristojbi po posebnim propisima**  planirani su za 2023. godinu sa 271.559,00 €. U ovoj skupini prihoda najznačajniji su prihodi od komunalne naknade, planirani u iznosu 115.963,00 €, doprinosi za šume u iznosu 75.000,00 €, komunalni doprinos u iznosu 2.654,00 €, prihodi mještana za modernizaciju nerazvrstanih cesta u iznosu 2.654,00 €, prihodi proračunskog korisnika DV Žabac – sufinanciranje cijene usluge-roditelji u iznosu 70.982,00 €, ostali prihodi planirani su u manjim iznosima.

**Prihodi od prodaje proizvoda i robe te pruženih usluga i prihodi od donacija** planirani su za 2023. godinu sa 9.954,00 €. U planiranim prihodima od pruženih usluga nalaze se najvećim dijelom prihodi od naknade za uređenje voda sa iznosom 9.954,00 €, odnosno 10% pripadajućih sredstava.

**Kazne, upravne mjere i ostali prihodi** odnose se na troškove prisilne naplate u iznosu 3.053,00 €.

**Prihodi od prodaje nefinancijske imovine** planirani su sa 20.902,00 €, a plan za 2023. godinu odnosi se na poljoprivredno zemljište (prodaja) 10.000,00 €, prodaju poljoprivrednog zemljišta u vlasništvu općine u iznosu 9.044,00€, te prihode od prodaje stanova sa stanarskim pravom u iznosu 1.858,00 €.

* 1. **RASHODI PRORAČUNA**

Prema općem dijelu proračuna, u kojem su rashodi proračuna prikazani po ekonomskoj klasifikaciji, struktura rashoda za 2023. godinu je sljedeća:

1. Rashodi poslovanja s planom od 1.650.964,00 €;
2. Rashodi za nabavu nefinancijske imovine 1.396.542,00 €.

Rashodi poslovanja su rashodi koji obuhvaćaju rezultate transakcija koje utječu na smanjenje neto vrijednosti, a klasificiraju se na sljedeće skupine računskog plana:

31 - Rashodi za zaposlene 243.338,00 €

32 - Materijalni rashodi 593.435,00 €

34 - Financijski rashodi 13.187,00 €

35 - Subvencije 40.000,00 €

36 - Pomoći dane u inozemstvo i unutar općeg proračuna 111.254,00 €

37 - Naknade građanima i kućanstvima na temelju osiguranja i druge naknade – 84.731,00 €.

38 - Ostali rashodi 565.019,00 €.

Rashodi za nabavu nefinancijske imovine jesu:

41 – Rashodi za nabavu neproizvedene dugotrajne imovine – 10.000,00 €

42 – Rashodi za nabavu proizvedene dugotrajne imovine – 584.863,00 €

45 – Rashodi za dodatna ulaganja na nefinancijskoj imovini – 801.679,00 €.

Rashodi prema FUNKCIJSKOJ KLASIFIKACIJI utvrđeni su u Proračunu za 2023. godinu i projekcijama za 2024. i 2025. godinu, kako slijedi:



1. **Račun financiranja**

Izdaci za financijsku imovinu i otplate zajmova planirani su za 2023. godinu u iznosu 119.600,00 € i to za otplatu dugoročnog kredita OTP banci d.d. Split u iznosu 99.600,00 € za izgradnju školske sportske dvorane, te otplatu kratkoročnog kredita od 20.000,00 €, za povrat nedostajućih sredstava koja su se namirivala na teret državnog proračuna, prema naputku o načinu uplaćivanja prihoda proračuna, podtočka 9.2. propisano je da ako na računu poreza na dohodak i prireza porezu na dohodak nema dovoljno sredstava za izvršenje povrata, nedostajuća sredstva namiruju se na teret računa državnog proračuna te se sredstva korištena za izvršenje povrata na računu poreza na dohodak i prireza na dohodak vraćaju do 31. prosinca 2022. na račun državnog proračuna u visini 25% raspoloživih sredstava na računu poreza na dohodak i prireza porezu na dohodak. Ukoliko do 31. prosinca nije vraćen cjelokupan dug po osnovi namirenja Financijska agencija će za preostali iznos duga ispostaviti naloge za povrat na teret proračuna jedinice lokalne i područne (regionalne) samouprave u 4 jednaka mjesečna obroka u 2023. godini i dostaviti kreditnog instituciji na izvršenje. Povrat preostalog duga JLP(R)S trebaju u sljedećoj godini evidentarati na računu 54711-Otplata glavnice primljenih zajmova-kratkoročnih od državnog proračuna.

1. **Raspoloživa sredstva iz prethodnih godina** planirat će se Izmjenama i dopunama

proračuna u 2023. godini nakon godišnjeg obračuna, kada će biti puno jasnija situacija.

Posebnom Odlukom o raspodjeli raspoloživih sredstava iz 2023. godine izvršit će se preraspodjela u strukturi rezultata poslovanja radi pokrića manjka prihoda ili rasporeda viška prihoda i raspodjela sredstava prema izvorima financiranja i namjeni korištenja sredstava u 2023. godini, a Izmjenama i dopunama uvrstit će se u Proračun za 2023. godinu.

**Osnovni ciljevi i projekti Općine Sveti Ivan Žabno definirani su kroz sljedeće**:

1. Izgradnja i održavanje komunalne infrastrukture (naglasak na održavanju i rekonstrukciji ulične rasvjete, održavanju i izgradnji nerazvrstanih cesta, pomoć pri sufinanciranju lokalnih cesta koje prolaze kroz općinu, održavanju javnih površina, pješačkih staza, održavanje društvenih domova kao i rekonstrukcije domova, cilj poboljšati kompletnu infrastrukturu kao preduvjet za razvoj gospodarstva, te ostanak mladih naraštaja u općini.

2. Upravljanje imovinom – nekretninama i pokretninama (zakup i prodaja poljoprivrednog zemljišta), omogućavanje mladim obiteljskim poljoprivrednim gospodarstvima bavljenje poljoprivredom, jer Općina Sveti Ivan Žabno raspolaže većim kompleksima poljoprivrednog zemljišta.

3. Izgradnja vodovodne mreže kroz Općinu Sveti Ivan Žabno, planirano pokrivanje cijele općine vodovodnom infrastrukturom.

4. Razvoj preduvjeta za bavljenje sportom, te omogućavanje kvalitetnog i zdravog odrastanja djece školske dobi uz bavljenje sportom rekonstrukcijom nogometnog igrališta.

5. Prijava na natječaj projekta Kulturni centar – Sveti Ivan Žabno, koji će imati veliko značenje za društveni i kulturni život za stanovnike Svetog Ivana Žabno. Riječ je gradbenoj investiciji vrijednosti 993.440,00 €.

6. Pokrenuti i razvijati lokalne temeljne usluge stanovnika općine Sveti Ivan Žabno, kroz odgojno-obrazovnu djelatnost te s time povezanu infrastrukturu, izgradnjom jaslica čiji je početak rada planiran u 2023. godini, ostvariti, organizirati i razvijati uslugu odgoja i obrazovanja za predškolce 1-3 godine, te time proširiti temeljne lokalne usluge za stanovnike općine Sveti Ivan Žabno.

7. Pomoć lokalnom stanovništvu kroz provođenje natalitetnih mjera isplatom porodiljnih naknada, sufinanciranje cijene prijevoza učenika, sufinanciranje smještaj u vrtić, sufinanciranje stipendija, sufinanciranje socijalne skrbi i zdravstva, također sufinanciranje udruga i sporta temeljem provedenih natječaja.

8. Financiranje vatrogasne zajednice i DVD-a, Civilne zaštite, Hrvatske gorske službe spašavanja,  podrazumijeva planiranje zaštite od požara, provođenje mjera zaštite od požara i drugih elementarnih nepogoda s ciljem zaštite života, zdravlja i sigurnosti ljudi i životinja te sigurnosti materijalnih dobara, okoliša i prirode od požara ili drugih nepogoda.

1. **POSEBNI DIO PRORAČUNA OPĆINE SVETI IVAN ŽABNO ZA 2023. GODINU**

U Posebnom dijelu proračuna rashodi se prate po organizacijskoj, programskoj klasifikaciji koja se sastoji od aktivnosti i projekata, ekonomskoj klasifikaciji i izvorima financiranja.

**Organizacijska klasifikacija:**

* Razdjel 001 - Općinsko vijeće

Glava 00101- Općinsko vijeće

* Razdjel 002 - Jedinstveni upravni odjel

Glava 00202- Jedinstveni upravni odjel

Glava 00203- Dječji vrtić Žabac

|  |  |  |
| --- | --- | --- |
| **Izvori financiranja:** |  |  |



**Obrazloženje programske i ekonomske klasifikacije iz Posebnog dijela Proračuna:**

Program 1000 FINANCIRANJE REDOVNE DJELATNOSTI OPĆINE na organizacijskoj klasifikaciji **OPĆINSKOG VIJEĆA** sastoji se od slijedećih aktivnosti:

Kroz Aktivnost A100001 Materijalni rashodi planirana su sredstva za razdoblje 2023. do 2025. godine i to za naknade troškova vijećnicima, reprezentaciju, rashode protokola u iznosu 7.202,00 €, uz povećanje za 2024. i povećanje za 2025. godinu na 34.202,00 € zbog održavanja izbora, budući da su izborne godine 2024. i 2025. dok u 2023. nisu planirane izborne aktivnosti jer se izbori u pravilu ne bi trebali održati, osim prijevremenih, a ta nam informacija za sada nije poznata. Cilj ovog programa je pružiti efikasan rad izvršnih i predstavničkih tijela kroz povećanje aktivnosti u obavljanju poslova i zadaća i donošenju akata iz nadležnosti i osiguranje sredstava za provedbu programa.

Aktivnost A100002 Političke stranke - planirana su sredstva za političke stranke u iznosu 1.395,00 € za 2023. godinu. Obveza isplate donacija političkim strankama koje participiraju u radu predstavničkog tijela utvrđena je Zakonom o financiranju političkih aktivnosti i izborne promidžbe. Temeljem navedenog zakona, Općinsko vijeće Općine Sveti Ivan Žabno svake godine donosi Odluku o raspodjeli sredstava za rad političkih stranaka zastupljenih u Općinskom vijeću Općine Sveti Ivan Žabno. Predmet i cilj odluke je utvrđivanje sredstava za rad političkih stranaka u iznosu koji se planira u proračunu za sljedeću proračunsku godinu.

Aktivnost A100003 Sponzorstva odnose se na pokroviteljstva Općine planirana u iznosu 3.558,00 € za 2023. godinu.

Aktivnost A100005 Materijalni rashodi i rashodi za usluge planirani su u iznosu 9.188,00 € za 2023. godinu, a odnosi se na odvjetničke usluge, planirani iznos 4.289,00 €, premije osiguranja imovine 1877,00 € i geodetsko-katastarske usluge 3.022,00 €..

Program 1002 SUFINANCIRANJE SPORTA, KULTURE I RELIGIJE sastoji se od aktivnosti: Aktivnost A100009 Održavanje svetoivanjskih dana koja je planirana sa 22.461,00 € za 2023. godinu, te isti iznos za 2024. i 2025. godinu.

Cilj programa svetoivanjskih dana je stvaranje prepoznatljivog i privlačnog turističkog okružja te osiguranje gostoprimstva kroz organizaciju manifestacija te promicanje turističkih uslužnih djelatnosti koje obavljaju poduzetnici ugostitelji na području Općine.

**Pokazatelj uspješnosti tekućeg projekta A100009 Održavanje svetoivanjskih dana**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj događanja u manifestaciji | Broj događanja u manifestaciji u organizaciji | Broj događanja/  manifestacija | 3 | 4 | 4 | 5 |

Na organizacijskoj klasifikaciji **JEDINSTVENOG UPRAVNOG ODJELA** planirani su sljedeći programi:

Program 1000 FINANCIRANJE REDOVNE DJELATNOSTI sastoji se od slijedećih aktivnosti:

Kroz Aktivnost A100004 Rashodi za zaposlene planirana su sredstva za razdoblje od 2023. do 2025. godine i to za podmirenje bruto plaća i doprinosa na plaće za obavezno zdravstveno osiguranje, za 5 zaposlenih službenika i 1 namještenika, te jednog dužnosnika u iznosu 100.621,00 €, te ostali rashodi za zaposlene, naknade za prijevoz na službenom putu, naknade za prijevoz na posao i s posla, naknada za korištenje privatnog automobila u službene svrhe u iznosu 9.396,00 €.

Aktivnost A100005 Materijalni rashodi i rashodi za usluge planirana je za 2023. godinu sa 131.106,00 €, u iznosu su sadržani rashodi za seminare, savjetovanja, uredski materijal, literaturu, materijal i sredstva za čišćenje, plin, motorni benzin i dizel gorivo, tekuće održavanje fotokopirnog aparata i ostalih uređaja i opreme, sitni inventar, usluge telefona, telefaksa, poštarina, usluge tekućeg i investicijskog održavanja računala i printera, tisak, sufinanciranje dimnjačarske usluge, ugovori o djelu, ostale usluge promidžbe i informiranja, ostale nespomenute usluge- 1% naknade ministarstvu financija, ostale nespomenute usluge-zaštita na radu, tuzemne članarine i HRT pretplata javnobilježničke pristojbe, ostali nespomenuti rashodi poslovanja, usluge pri registraciji prijevoznih sredstava, kamate na primljene kredite od tuzemnih kreditnih institucija-konkretno OTP banke d.d. Split, usluge banaka i platnog prometa.

Aktivnost A100008 Opremanje jedinstvenog upravnog odjela planirana je za 2023. godinu s 8.402,00 €, a odnosi se na nabavu računala, uredskog namještaja i informatičkih programa.

Cilj ovog programa je osigurati materijalne i druge uvjete za redovno funkcioniranje jedinstvenog upravnog odjela na provođenju i realizaciji svih planiranih programa, odnosno svih projekata i aktivnosti unutar pojedinog programa iz nadležnosti odjela (osiguranje sredstava za isplatu plaća službenicima i namještenicima te drugih materijalna prava, osiguranje sredstava za isplate naknada plaće dužnosniku), nabava potrebnih sredstava rada, roba i usluga za nesmetan rad Jedinstvenog upravnog odjela, osiguranje uvjeta za rad Općinskog vijeća i povjerenstava.

Program 1000 VODOVOD planiran je u iznosu 346.895,00 €, a sastoji se od slijedećih aktivnosti:

Kapitalni projekt K100007 Kapitalne donacije Vodnim uslugama d.o.o. Križevci za izgradnju vodoopskrbne mreže. Temeljem Zakona o vodama, cijelim sustavom vodoopskrbe upravlja Poduzeće Vodne usluge d.o.o. Križevci pa stoga sva sredstva za izgradnju vodovodne mreže na području naše općine doznačujemo Vodnim uslugama d.o.o. Križevci. Planirano za 2023. godinu je 346.895,00 €.

**Pokazatelj uspješnosti Program 1000 Vodovod:**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Vodovodna mreža | Postotak izgrađenosti | 40% | 50% | 55% | 60% |

Program 1000 IZGRADNJA CESTA

Aktivnost A100001 Modernizacija nerazvrstanih cesta planirana je za 2023. godinu u iznosu 135.000,00 €, cilj aktivnosti je osigurati bolje uvjete stanovanja mještana općine, te bolju povezanost.

Aktivnost A100002 Putna i kanalska mreža planom za 2023. planirana je sa 10.500,00 € i očekivani cilj je spriječiti poplave, odnosno poboljšati odvodnju.

Aktivnost A1000003 Tekuće održavanje mostova plan 2023. do 2024., iznos je 4.560,00 € za 2023., 5.560,00 € za 2024., te za 2025. također 5.560,00 €.

Aktivnost A100004 Sufinanciranje modernizacije lokalnih cesta planirana je za 2023. godinu u iznosu 84.733,00 €, a odnosi se na pomoć Županijskoj upravi za ceste temeljem Sporazuma. Planira se sufinancirati lokalna cesta Rumenjaki-Štefanci, te time omogućiti kvalitetniju lokalnu povezanost stanovnika naše općine.

Također u cilju što bolje prometne povezanosti navedena aktivnosti planira se provoditi i u 2024. godini s iznosom 50.000,00 €, a u 2025. planiran je iznos od 50.000,00 €.

**Pokazatelj uspješnosti aktivnosti A100004 Sufinanciranje modernizacije lokanih cesta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Rekonstrukcija prometnice | Postotak izgrađenosti | 50% | 60% | 70% | 80% |

Aktivnost A100005 Snimanje i ucrtavanje cesta planirano je za 2023. godinu iznosom od 2.681,00 €.

Program 1002 IZGRADNJA KOMUNALNE INFRASTRUKTURE

Kapitalni projekt K100001 Kanalizacija planiran je za 2023. godinu sa 106.090,00 €, sredstva se također refundiraju Vodnim uslugama d.o.o. Križevci jer upravljaju i sustavom odvodnje, sredstva su namijenjena financiranju početka izgradnje kanalizacije uz državnu cestu D28, na području Općine.

**Pokazatelj uspješnosti kapitalnog projekta K100001 Kanalizacija**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Izgradnja kanalizacije – D28 | Postotak izgrađenosti | 0% | 20% | 40% | 50% |

Kapitalni projekt K100002 Projektna dokumentacija u iznosu 17.000,00 kn za 2023. godinu planirana je za izradu projektne dokumentacije za domove, ceste i zgrade općine.

Kapitalni projekt K100011 Izgradnja reciklažnog dvorišta planiran je sa 100.000,00 € u 2023. godini, a nastavak se planira i u 2024. godini sa iznosom od 200.000,00 €.

**Pokazatelj uspješnosti kapitalnog projekta K100011 Izgradnja reciklažnog dvorišta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Gradnja reciklažnog dvorišta | Postotak izgrađenosti | 0% | 40% | 100% | - |

Tekući projekt T100001 Financiranje izrade popratne dokumentacije za korištenje EU sredstava planiran je iznosima 19.908,00 €, 15.000,00 €, 12.000,00 kn kroz godine od 2023. do 2025., sredstva će se koristiti za prijave na raspisane natječaje za korištenje EU sredstava.

**Pokazatelj uspješnosti Tekućeg projekta T100001 Financiranje izrade popratne dokumentacije za korištenje EU sredstava**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj projekata | Projektiranja koja nisu redovno planirana | Broj projekata | 0 | 3 | 3 | 3 |

Program 1003 ODRŽAVANJE KOMUNALNE INFRASTRUKTURE

Aktivnost A100001 Održavanje javne rasvjete plan za 2023. godinu je 78.638,00 €.

Planirani iznos obuhvaća rekonstrukciju javne rasvjete u iznosu 51.131,00 €, potrošnju javne rasvjete u iznosu 20.871,00 € i održavanje javne rasvjete u iznosu 6.636,00 €.

**Pokazatelj uspješnosti aktivnosti A100001 Održavanje javne rasvjeta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj intervencija | Intervencije na održavanju kako bi se držalo rasvjetu u upotrebljivom stanju | Broj intervencija | 8 | 8 | 8 | 7 |

Aktivnost A100002 Održavanje javnih površina i odvoz smeća planirana je za 2023. godinu sa 40.134,00 €, a odnosi se na radove na javnim površinama, odvoz smeća i usluge tekućeg i investicijskog održavanja parkirališta na javnim površinama.

**Pokazatelj uspješnosti Aktivnosti A100001 Održavanje javnih površina**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| m2 površine | Košnja zelenih površina | m2 | 4.000 | 4.000 | 4.000 | 4.000 |
| m2 površine | Čišćenje prometnih i pješačkih površina | m2 | 2.400 | 2.400 | 2.400 | 2.400 |

Aktivnost A100004 Modernizacija nogostupa planirana je za 2023. godinu sa 15.000,00 €, za 2024. – 8.000,00 €, za 2025. godinu 16.100,00 €.

Aktivnost A100005 Održavanje nerazvrstanih cesta planirana je za 2023. godinu sa 34.798,00 €.

**Pokazatelj uspješnosti aktivnosti 1024 A100002 Održavanje nerazvrstanih cesta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj intervencija | Intervencije na održavanju kako bi se držalo ceste u upotrebljivom stanju | Broj intervencija | 7 | 8 | 8 | 8 |

Aktivnost A100008 Uređenje groblja na području općine planirana je u 2023. godini sa 50.896,00 €, dok je za 2024. Planirano 38.900,00 € za spomenutu aktivnost, a u 2025. godini 34.000,00 €.

**Pokazatelji uspješnosti Aktivnosti A100008 Uređenje groblja na području općine**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj košnji | Košnja zelenih površina na grobljima | kom/god | 10 | 10 | 10 | 10 |
| Komada izgrađenih i obnovljenih staza | Izgradnja novih i obnova postojećih staza na grobljima | kom/god | 0 | 3 | 3 | 3 |

Kapitalni projekt K100006 Izgradnja pješačkih staza planirana je za 2023. godinu u iznosu 53.090,00 € i to prema programu građenja u kojoj je navedena dužina i mjesto izgradnje pješačkih staza.

**Pokazatelj uspješnosti kapitalnog projekta K100006 Izgradnja pješačkih staza**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Izgradnja pješačkih staza | Postotak izrađenosti | 10% | 40% | 20% | 20% |

Program 1004 ODRŽAVANJE GRAĐEVINSKIH OBJEKATA sadrži sljedeće aktivnosti:

Aktivnost A100001 Tekuće održavanje građevinskih objekata, konkretno za održavanja zgrada općine planirano je sa 50.545,00 € za 2023., 65.545,00 kn za 2024. i 65.545,00 € za 2025.

**Pokazatelj uspješnosti Aktivnosti A100001 Tekuće održavanje građevinskih objekata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj intervencija | Redovnim održavanjem držati objekte u upotrebljivom stanju | Broj intervencija |  | 8 | 8 | 8 |
| Investicijsko ulaganje | Investicijsko ulaganje u obnovu interijera objekata | Broj objekata |  | 4 | 3 | 2 |

.

Aktivnost A100002 Uređenje autobusnih stajališta planirana je sa 671,00 € za 2023. godinu.

**Pokazatelj uspješnostI Aktivnosti A100002 Uređenje autobusnih stajališta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Obnovljena autobusna stajališta | Obnova autobusnih stajališta | Broj obnovljenih autobusnih stajališta | 8 | 3 | 2 | 2 |

Program 1005 GRADNJA OBJEKATA U VLASNIŠTVU OPĆINE sastoji se od:

Kapitalni projekt K100006 Rekonstrukcija Vatrogasnog doma Cirkvena planiran je sa 100.000,00 € za 2023. godinu, 135.000,00. za 2024. godinu i 150.000,00 € za 2025. godinu kada bi se projekt trebao i završiti. Izgradnja novih objekata u vlasništvu Općine Sveti Ivan Žabno koji se grade u cijelosti tijekom proračunske godine ili u fazama kroz više proračunskih godina, ovisno o vrijednosti projekata.

**Pokazatelj uspješnosti kapitalnog projekta K100006 Rekonstrukcija Vatrogasnog doma-Cirkvena**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Rekonstrukcija zgrade Vatrogasnog doma-Cirkvena | Postotak izgrađenosti | 0% | 20% | 30% | 50% |

Kapitalni projekt K100011 Rekonstrukcija društvenog doma u Svetom Petru Čvrstecu

Kapitalni projekt planiran je za 2023. godinu sa 30.000,00 €, odnosno završetak se očekuje u 2024. gdje je planirano 5.000,00 €. Sredstva za projekt se planiraju dobiti preko natječaja Lokalne akcijske grupe (LAG) Podravine i prigorja.

**Pokazatelj uspješnosti kapitalnog projekta K100011 Rekonstrukcija društvenog doma u Sv. Petru Čvrstecu**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Rekonstrukcija zgrade Društvenog doma u Svetom Petru Čvrstecu | Postotak izgrađenosti | 30% | 40% | 30% | - |

Tekući projekt T100005 Obnova društvenih domova i zgrada u vlasništvu općine planiran je sa 39.87,00 € za 2023. godinu, te 30.000,00 € za 2024. godinu, dok je za 2025. godinu planirano 60.000,00 €. Radi se konkretno o obnovi zgrada i domova u vlasništvu općine kojima su potrebna dodatna ulaganja.

**Pokazatelj uspješnosti Tekućeg projekta T100005 Obnova društvenih domova i zgrada u vlasništvu općine**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Rekonstrukcija zgrada | Postotak izgrađenosti | 30% | 20% | 20% | 30% |

Program 1001 OSTALA KAPITALNA ULAGANJA sastoji se od Kapitalni projekt K1000001 Otkup zemljišta planiran je za 2023. u iznosu 10.000,00 €. U slučaju potrebe otkupljuju se zemljišta potrebna za razvoj općine, koja bi bila od javnog interesa, npr. otkupljuje se dio zemljišta za groblja, budući da će uskoro morati ići proširenje groblja, otkupljuju se dijelovi čestica za parkirališta uz javne objekte koji se namjeravaju graditi itd.

Program 1000 GEODETSKO KATASTARSKA IZMJERA

sadrži Aktivnost A100003 Sudske pristojbe koja je planirana u iznosu 1.340,00 € za 2023. godinu, 1.340,00 € za 2024. godinu i 1.340,00 € za 2025. godinu.. Planirane sudske pristojbe odnose se na troškove očevida i predujmove za troškove sudskih postupaka u tijeku.

Program 1000 ŠKOLSTVO sastoji se od sljedećih aktivnosti:

Aktivnost A100001 Poklon paketi planirana je sa 1.793,00 € za 2023. godinu, a odnosi se na darivanje predškolske djece, te djece od 1-4 razreda, kao djece u Dječjem vrtiću Žabac za blagdan Svetog Nikole.

Aktivnost A100002 Tekuće donacije školi planirana je za 2023. godinu u iznosu 3.351,00 €,

Cilj aktivnosti je pomoć školi u ostvarivanju što kvalitetnijih nastavnih programa u osnovnoškolskom obrazovanju.

Aktivnost A100004 Stipendije i školarine planirana je sa 11.900,00 € za 2023. godinu,

Cilj aktivnosti je dodjela stipendija za omogućavanje nastavka školovanja, odnosno fakulteta i doprinos jačanju obrazovanosti mještana općine, te učiniti stipendiju dostupnom svim redovnim studentima u skladu s propisanim uvjetima, uz zadržavanje prošlogodišnjeg broja dodijeljenih stipendija i iznosa stipendije.

**Pokazatelj uspješnosti aktivnosti A100004 Stipendije i školarine**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak dodjeljenih stipendija | Sufinanciranje fakultetskog obrazovanja | Postotak financiranja | 50% | 100% | 100% | 100% |

Aktivnost A100005 Sufinanciranje cijene prijevoza studenata je potpora Općine planirana u iznosu 268,00 € za 2023., 2024. i 2025. godinu.

Aktivnost A100012 Sufinanciranje udžbenika i ostalih dopunskih nastavnih sredstava planirana je sa 29.491,11 € za 2023. godinu.

Cilj je omogućiti osnovnoškolcima besplatne radne bilježnice i likovne mape u cilju podržavanja osnovnoškolskog obrazovanja, te pomoći mještanima odnosno roditeljima u smanjenju troškova školovanja njihove djece.

Kapitalni projekt K100003 Izgradnja Školske sportske dvorane Sveti Ivan Žabno odnosi na kreditno zaduženje za školsku sportsku dvoranu te se u narednim godinama otplaćuje kredit. U 2023. godini na otplatu kredita OTP banci d.d. Split odlazi 99.600,00 € godišnje i za naredne 3 godine. Budući da je otplatni plan napravljen i potpisan za desetogodišnje razdoblje otplate.

Tekući projekt T100001 Dječje igralište planiran je u iznosu 4.000,00 € za 2023. godinu za uređenje dječjih igrališta na području općine.

**Pokazatelj uspješnosti Tekući projekt T100001 Dječje igralište**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Obnovljena dječja igrališta | Obnova dječjih igrališta | Broj obnovljenih igrališta | - | 2 | 3 | 3 |

Tekući projekt T100002 Naknada logopedu za rad s djecom planiran je u iznosu 2.681,00 € za 2023. godinu. Cilj projekta je pomoć djeci s teškoćama u govornom području, odnosno unaprijediti i poboljšati djetetove komunikacijske vještine.

Tekući projekt T1000003 Nagrade učenicima osnovne škole planirana je sa 402,00 € za 2023. godinu, cilj projekta je poticanje natjecanja i smotri koje se organiziraju od školske do državne razine jer je to predstavljanje rezultata rada, znanja, vještina, sposobnosti i kompetencija učenika/ca na određenom području kao poticanje i motiviranje na sudjelovanje te njihovo međusobno natjecanje.

Program 1001 PREDŠKOLSKOG ODGOJA planiran je po aktivnostima:

Aktivnost A100001 Financiranje redovne djelatnosti planirana je u iznosu 16.976,00 € za 2023., 2024. godinu – 16.976,00 € i isti iznos za 2025. godinu. godinu.

Cilj je zadržavanje postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove i posebne programe. Konkretno sufinancira se plaća zaposlenika predškolskog odgoja i putni troškovi. Također holističkim pristupom postići takvo okruženje koje će svojom kvalitetom osigurati optimalne uvjete življenja, učenja, odgoja i razvoja djece u predškolskoj ustanovi. Cilj programa predškole je adaptacija i socijalizacija djece u odgojno-obrazovnim skupinama kako bi se pripremili za polazak u osnovnu školu.

Kapitalni projekt Izgradnja jaslica u Svetom Ivanu Žabnu planiran je sa 497.300,00 € za 2023., te sa 100.000,00 € za 2024. godinu. Cilj je smanjiti nedostajuće kapacitete, što je uočeno kada je otvoren dječji vrtić, ukazana je potreba za dogradnjom jaslica zbog učestalih upita roditelja, te i dalje velikog iznosa sufinanciranja vrtića za djecu jasličke dobi.

Program 1002 SUFINANCIRANJE SPORTA, KULTURE I RELIGIJE sastoji se od sljedećih aktivnosti:

Aktivnost A100010 Gradska knjižnica planirana je sa 2.400,00 € kroz godine za korištenje bibliobusa. Cilj je da se i učenicima i roditeljima ne stvaraju dodatni troškovi odlaska u knjižnice u gradove, dolazi bibliobus gdje učenici mogu posuđivati knjige.

A1000013 Tekuće donacije vjerskim zajednicama planirana je za 2023. godinu sa 8.043,00 €, za 2023. godinu, 8.043,00, za 2024. godinu, 8.043,00 za 2025. godinu. Na razvoj modaliteta financiranja vjerskih zajednica u pojedinoj zemlji utjecali su brojni čimbenici, od povijesnih, gospodarskih, socijalnih do političkih. Vjerskoj zajednici sredstva općinskog proračuna odobravaju se za njezino djelovanje na odgojno-obrazovnom, socijalnom, zdravstvenom i kulturnom području, kojima se financiraju troškovi izgradnje i održavanja crkava, crkvenih zgrada i vjerskih središta. Vjerskim zajednicama doznačuju se sredstva prema Zaključku, te temeljem njihovih Zahtjeva.

Aktivnost A1000015 Gradski muzej Križevci za arheološka iskapanja u Brezovljanima planirano je 1.073,00 € za 2023. godinu. Cilj je promidžba razvoja arheološkog istraživanja i razmjena informacija vezanih za arheologiju u Općini. Tijekom dosadašnjih radova istraženi su brojni ukopani objekti poput zemunica, radnih jama, pliće ukopanih radnih prostora, kanala, ali i podnica nadzemne kuće. Neke zemunice sadržavale su ostatke peći za koje se pretpostavlja da su uglavnom služile kao lončarske. Pronađen je bogat arheološki materijal među kojim se posebno izdvaja sjedeća ženska figurina, primjerci keramike ukrašeni crvenim i žutim slikanjem, kao i ulomci keramičkog posuđa butmirske kulture ukrašeni urezanim spiralama.

Aktivnost A1000017 Sredstva za sport planirana su za 2023. godinu sa 34.000,00 €, odnosno 34.000,00 € za 2024. i 35.000,00 € za 2025. godinu.

Cilj aktivnosti: Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja i to sljedećim aktivnostima: osiguranjem sredstava sportskih klubova Općine Sveti Ivan Žabno za redovan rad za potrebe treninga, natjecanja i rekreacije žabljanskih sportaša. Aktivnost obuhvaća sredstva koja će Općina Sveti Ivan Žabno temeljem Javnog poziva, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, te sukladno Pravilniku o financiranju programa i projekata od interesa za opće dobro koje provode sportske udruge na području Općine Sveti Ivan Žabno dodijeliti sportskim klubovima za njihov redovni rad, školskim sportskim klubovima, te za sportske manifestacije.

Kapitalni projekt K100001 Kapitalne donacije vjerskim zajednicama planiran je iznosom 6.636,00 € za 2023. godinu, 6.636,00 € plan za 2024. i 6.636,00 € za 2025. godinu, a odnosi se na očuvanje kulturne baštine našeg kraja kroz obnovu kapelica i crkava. Cilj: Očuvanjem kulturne baštine, čuvamo svoj identitet.

Kapitalni projekt K100018 Rekonstrukcija postojećeg nogometnog igrališta u iznosu 134.562,00 € predviđena je za 2023. godinu, a u 2024. je planiran završetak projekta u iznosu 99.000,00 €.

**Pokazatelj uspješnosti kapitalnog projekta K1000018 Rekonstrukcija nogometnog igrališta Sveti Ivan Žabno**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Rekonstrukcija | Postotak izgrađenosti | 0% | 80% | 20% | - |

Kapitalni projekt K1000019 Izgradnja kulturnog centra Sveti Ivan Žabno predviđena je u 2023. godini-početak izgradnje, ako projekt prođe na natječaju, u iznosu 250.000,00 €, a završetak je planiran u 2024. godini iznosom 544.751,00 €. Projektni ciljevi i rezultati usmjereni su na unaprjeđenje društvene infrastrukture, povećanje kvalitete življenja i razvojnih mogućnosti ruralnih područja. Kroz izgradnju kulturnog centra dat će se poticaj oživljavanju ruralnog područja, socijalne uključenosti, jačanju društvene, gospodarske i kulturne aktivnosti. Ulaganje je posebno značajno za djecu i mlade s područja općine, jer kroz adekvatan prostor i kvalitetne kulturne sadržaje potiče se njihov ostanak i angažman u lokalnim zajednicama. Projekt prijavljen preko Ministarstvo kulture, program javnih potreba u kulturi za 2023. godinu.

**Pokazatelj uspješnosti kapitalnog projekta K1000019 Izgradnja kulturnog centra Sveti Ivan Žabno**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Izgradnja kulturnog centra | Postotak izgrađenosti | 0% | 30% | 70% | - |

Program 1003 SUFINANCIRANJE UDRUGA

Aktivnost A100004 Sufinanciranje projekata i programa udruga – kultura planirana je iznosom od 4.000,00 € za 2023. godinu što će dobivati udruge na području općine koje se prijave na natječaj.

Cilj je poticanje žabljanskih žitelja da kroz pripadnost udrugama i drugim organizacijama civilnog društva aktivno sudjeluju i utječu na razvoj i opću dobrobit zajednice u kojoj žive na način da se udruge i druge organizacije civilnog društva uvažava kao poželjne partnere u području zadovoljenja javnih potreba Općine Sveti Ivan Žabno, te da im se na tom planu povjeri provođenje određenih programa, projekata i aktivnosti ukoliko imaju potrebne kapacitete za njihovo provođenje i uz uvažavanje Zakona o udrugama te Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Mjere usmjerene razvoju civilnog društva:

osnaživanje udruga i drugih organizacija civilnog društva za aktivno sudjelovanje u zadovoljenju javnih potreba Općine Sveti Ivan Žabno dodjelom institucionalnih potpora, putem Javnog poziva dodijeliti sredstva udrugama i drugim organizacijama civilnog društva za provođenje prihvatljivih programa, projekata i aktivnosti u području djelovanja udruga za djecu i mladež, humanitarnih i zdravstvenih udruga, udruga proisteklih iz Domovinskog rata, te ostalih udruga.

Program 1004 Program potpora u obrazovanju planiran ja sa 10.000,00 €.

Aktivnost A100001 Sufinanciranje smještaja u vrtić planirana je sa 10.000,00 € za 2023. godinu, zbog sufinanciranja djece koje pohađaju jaslice, kao i Centre za rehabilitaciju za djecu s poteškoćama u predškolskom razvoju.

Program 1000 PROGRAM SOCIJALNE SKRBI I ZDRAVSTVA

Aktivnost A100001 Briga o starijim osobama i umirovljenicima odnosi se na putne troškove geronto domaćice koja brine o starijim i nemoćnim osobama, također i sufinaciranje plaće koju refundiramo Crvenom križu Križevci, planirana je u iznosu 5.146,00 € za 2023. godinu. Cilj je pomoć socijalno ugroženom stanovništvu općine.

Aktivnost A100002 Briga o socijalno ugroženim skupinama planirana je sa 5.877,00 € za 2023. godinu, 5.877,00 € za također i za 2024., a za 2025. godinu 7.877,00 €. Ova aktivnost odnosi se na sve oblike socijalnih pomoći koje će se sukladno Programu javnih potreba u socijalnoj skrbi na području Općine Sveti Ivan Žabno za 2023. godinu dodjeljivati građanima i kućanstvima u socijalno-zaštitnoj potrebi.

Aktivnost A100007 Provođenje natalitetnih mjera planirana je u iznosu 14.700,00 €, odnosi se na porodiljne naknade koje će se za 2023. godinu isplaćivati u iznosu 399,00 € po rođenom djetetu. Cilj aktivnosti je poticati mlado stanovništvo na ostanak u općini, kao i poboljšavati natalitet, budući da je zadnjim popisom stanovništva broj mještana u općini znatno smanjen.

Aktivnost A100008 Sufinanciranje zdravstvene zaštite planirana je u iznosu 5.650,00 € za 2023. godinu, a odnosi se na sufinanciranje dežurstva Ljekarne Križevci u planiranom iznosu od 873,00€ i deratizacije i dezinsekcije radi očuvanja zdravlja ljudi koja se jednom godišnje provodi na području općine, a planirana je iznosom od 4.777,00 €.

Zakon o zaštiti pučanstva od zaraznih bolesti i Zakon o veterinarstvu, u dijelu koji obvezuje jedinice lokalne samouprave u provedbi mjera deratizacije, dezinsekcije i usluga higijeničarske službe. Cilj provođenja aktivnosti vezane uz zaštitu pučanstva od zaraznih bolesti je da se putem redovitih godišnjih mjera deratizacije javnih površina, domaćinstava i deponija, kao i redovitog tretiranja komaraca u kritičnom periodu godine zaštiti zdravlje stanovništva.

Aktivnost A100009 Jačanje kadrovskih potencijala u zdravstvu planirana je sa 6.082,00 € za 2023. godinu, a također i 2024. i 2025. godinu. Cilj je uspostava zajedničkog dijaloga među sektorima koji kreiraju okvire politika zapošljavanja mladih liječnika u općinama, kako bi privukli mlade liječnike, budući da u općini imamo deficit liječnika, što znači da će stanovništvo morati putovati u druge gradove i općine da bi dobilo adekvatnu liječničku skrb. Stoga se odlučilo uključiti u sufinanciranje liječnika, budući da je zdravstvena skrb neophodna.

Kapitalni projekt K100010 Izgradnja doma za starije i nemoćne planirana je u 2025. godini iznosom od 350.000,00 €.

**Pokazatelj uspješnosti kapitalnog projekta K1000010 Izgradnja doma za starije i nemoćne**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Izgradnja doma za starije i nemoćne | Postotak izgrađenosti | 0% | 0% | 0% | 100% |

Program 1001 PROGRAMI HUMANITARNIH UDRUGA planiran je iznosom 5.892,00 € za 2023. godinu, a sadrži:

Aktivnost A100001 Ostale humanitarne aktivnosti planirani iznos 4.565,00 € za 2023. godinu, odnosi se na tekuće donacije Crvenom križu po zakonskoj obavezi.

Aktivnost A100002 Zaštita socijalno osjetljivih kategorija društva planirana je u iznosu 1.327,00 € za 2023. godinu. Cilj ove aktivnosti je pomoći mještanima u socijalnoj potrebi jednokratnim pomoćima, koje se dodjeljuju putem zahtjeva i zaključka.

Program 1000 Poticanje poljoprivrednih gospodarstva i poljoprivrede sastoji se od aktivnosti:

Aktivnost A100002 Pomoć za ublažavanje posljedica od elementarnih nepogoda planirana je sa 10.000,00 € za 2023. godinu.

Aktivnost A10004 Subvencioniranje uzgoja rasplodnih junica pasmine Simentalac planirana je iznosom 40.000,00 € za 2023., 2024. i 2025. godinu.

Cilj aktivnosti je očuvanje poljoprivredne proizvodnje i tradicije uzgoja Simentalskog goveda na području općine Sveti Ivan Žabno.

**Pokazatelj uspješnosti Aktivnosti A10004 Subvencioniranje uzgoja rasplodnih junica pasmine Simentalac**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj danih poticaja | Broj ostvarenih potpora u poljoprivredi | Broj ostvarenih potpora | 0 | 250 | 250 | 250 |

Aktivnost A100005 Izgradnja mini tržnice planirana je iznosom 300.000,00 € u 2025. godini.

**Pokazatelj uspješnosti kapitalnog projekta K1000019 Izgradnja mini tržnice**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Postotak izgrađenosti | Izgradnja mini tržnice | Postotak izgrađenosti | 0% | 0% | 0% | 100% |

Tekući projekt T10003 Izrada lokalne razvojne strategije planiran je sa 797,00 € za 2023. godinu. Navedeni iznos doznačuje se za članarinu LAG-u „Prigorje“.

Cilj ovog Programa je poticati razvoj poljoprivrede, potaknuti osnivanje novih i jačanje postojećih subjekata, povećati zaposlenost, te mjerama ruralnog razvoja pridonijeti unapređenju konkurentnosti poljoprivrednog sektora, očuvanju poljoprivredne proizvodnje, te poboljšati kvalitetu života u ovom ruralnom području.

Program 1000 Zaštita od požara i spašavanje planiran je za 2023. godinu iznosom od 35.912,00 €, a obuhvaća:

Aktivnost A100001 Ostale tekuće donacije-VZ Sveti Ivan Žabno, plan za 2023. godinu je 26.545,00 €, što je zakonska obveza.

Aktivnost A100002 Civilna zaštita planirana je za 2023. sa 1.065,00 €.

Provođenje aktivnosti u području zaštite od požara i zaštite i spašavanja u slučaju elementarne nepogode (požar, potres, poplava, saobraćajne nesreće i sl.), te svim drugim ugrozama po ljudski život širih razmjera. Cilj je pomoć ugroženom stanovništvu u slučaju potrebe.

**Pokazatelj uspješnosti Programa 1000 Zaštita od požara i spašavanje**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj intervencija | Intervencije u gašenju požara i spašavanju unesrećenih i sl. | Broj intervencija/  god. | 40 | 45 | 45 | 45 |

Aktivnost A100003 Financiranje Hrvatske gorske službe spašavanja planirana je iznosom od 1.600,00 € za 2023. godinu. Ovom aktivnošću planiraju se sredstva za redovnu djelatnost rada HGSS Stanice Koprivnica.

Aktivnost A100005 Ostale tekuće donacije u naravi-vatrogasna oprema planirana je sa 6.702,00 € za 2023. godinu.

Program 1000 DRUŠTVENI DOMOVI sastoji se od:

Aktivnosti A100002 Rasvjeta u društvenim domovima koja je planirana iznosom 13.538,00 € za razdoblje 2023. godine i Aktivnosti A100003 Tekuće i investicijsko održavanje društvenih domova koje je za 2023. godinu planirano sa 13.538,00 €.

Ovom aktivnosti predviđena su sredstva za troškove materijala i dijelova za tekuće održavanje (sijalice, strujni prekidači i sl.), troškove redovitog održavanja zgrada društvenih domova (sitni popravci na vodovodnim i elektroinstalacijama i sl.) i za troškove električne energije u društvenim domovima.

Program 1012 ZAŠTITA I ZBRINJAVANJE ŽIVOTINJA

Aktivnost A100012 Higijeničarska služba i zaštita životinja planirana je sa iznosom od 3.351,00 € za 2023. godinu. Aktivnost A1000013 Program zaštite divljači planiran je iznosom od 3.457,00 € za 2023. godinu.Higijeničarska služba obavlja poslove uklanjanja životinjskih lešina i nusproizvoda životinjskog podrijetla koji nisu za prehranu ljudi s javnih površina. Poslovi zdravstvene zaštite životinja i veterinarske djelatnosti čiji je cilj bolje zdravstveno i proizvodno stanje životinja, kao i sprječavanje ugroženosti zdravlja stanovništva životinjskim lešinama i konfiskatima. Program se odnosi na provedbu Zakona o zaštiti životinja.

Program 1012 NABAVA OPREME

Aktivnost A101202 Komunalna oprema za održavanje javnih površina planirana je sa iznosom 20.000,00 € za 2023. godinu. Cilj je održavanje javnih i zelenih površina u smislu čišćenja, sadnje cvijeća i drveća, te ostali hortikulturni radovi što će stanovnicima omogućiti zdraviji i kvalitetniji život.

**Pokazatelj uspješnosti Aktivnosti A101202 Komunalna oprema za održavanje javnih površina**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Broj opreme za održavanje javnih površina | Oprema za održavanje javnih površina (traktori, malčeri, radni strojevi, kosilice i sl.) | Broj opreme | 9 | 11 | 12 | 12 |

**GLAVA 00203 DJEČJI VRTIĆ ŽABAC**

**Program 1001 PROGRAM PREDŠKOLSKOG ODGOJA**

Djelatnost vrtića obuhvaća skrb o djeci predškolske i rane dobi, te ostvaruje programe odgoja, obrazovanja, zdravstvene zaštite, prehrane i socijalne skrbi djece od tri godine starosti do polaska u školu.

Odgojno - obrazovni rad odvija se prema Godišnjem planu i programu te Kurikulumu vrtića koje usvaja Upravno vijeće vrtića.

U Dječjem vrtiću Žabac Sveti Ivan Žabno radi 13 djelatnika i to ravnateljica, 7 odgajatelja, računovodstveni referent, kuharica i spremačica, te zdravstveni voditelj i pedagog na nepuno radno vrijeme.

|  |  |  |  |  |  |
| --- | --- | --- | --- | --- | --- |
| **Program** | **Izvršenje 2021. (€)** | **Plan 2022. ˙(€)** | **Proračun 2023. (€)** | **Projekcija 2024.(€)** | **Projekcija 2025. (€)** |
| **1001** | **146.893,91** | **176.822,06** | **202.563,00** | **203.767,00** | **205.026,00** |

**Opis i ciljevi programa**

Zadaće u odgojnom i obrazovnom procesu razvoja djece rane i predškolske dobi temelje se na unapređivanju i osuvremenjivanju prakse odgoja i obrazovanja. Stvaranje kvalitetnih uvjeta za život i kontinuirano učenje djece i odraslih (djelatnika vrtića i roditelja), rad na njezi te skrbi za tjelesni rast i razvoj svakog djeteta u okruženju koje je sigurno i poticajno. Predškolske ustanove donose godišnje operativne planove (Plan i program rada te Kurikulum) prema planu i programu koje je donijelo Ministarstvo znanosti i obrazovanja. Planovi se donose za pedagošku godinu. Cilj predškolskog odgoja u Dječjem vrtiću „Žabac“ Sveti Ivan Žabno je pružiti podršku roditeljima djece s područja Općine Sveti Ivan Žabno organizirajući redoviti program odgoja i obrazovanja djece rane i predškolske dobi od navršenih 3 godine dana do polaska u školu, i to na način koji će stvoriti poticajno vrtićko okruženje za cjeloviti razvoj djeteta temeljen na humanističko razvojnoj koncepciji - poštujući i uvažavajući djetetove razvojne mogućnosti te njegove osobne interese i potrebe, uz puni smještajni kapacitet u skladu s pedagoškim standardom te uz dodatne programe koji će dodatno koristiti razvoju djece.

Prioritet vrtića je kvalitetan odgoj i obrazovanje djece rane i predškolske dobi koji se ostvaruju kroz:

* redovite programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima,
* stalno usavršavanje odgojitelja putem seminara, radionica, aktiva te stručne literature što za cilj ima podizanje odgojno-obrazovnog standarda na višu razinu,
* poticanje djece na izražavanje kreativnosti, talenata i sposobnosti i senzibilizacije djece za otkrivanje i doživljavanje kulturnih i ekoloških vrednota sredine u kojoj živimo te njeno očuvanje, zaštita i briga,
* razvijanje socijalne kompetencije djece i suradnički odnos s roditeljima i širom zajednicom,
* poticanje razvoja pozitivnih vrijednosti u zajedničkim aktivnostima djece, roditelja, te ostalih odgojnih ustanova.

1. **OPĆI DIO FINANCIJSKOG PLANA**

Opis: Sredstva za financiranje javnih potreba u području predškolskog odgoja osiguravaju se u Proračunu Općine Sveti Ivan Žabno. Financiranje se provodi sredstvima proračuna jedinice lokalne i područne (regionalne) samouprave te sudjelovanjem roditelja u cijeni programa predškolskog odgoja u koje su uključena njihova djeca. Općina Sveti Ivan Žabno sudjeluje u financiranju sa 131.311,00 € , prihodi za posebne namjene (sufinanciranje roditelja, sufinanciranje cijene usluge vrtića) u iznosu od 70.982,00 €, također su planirane pomoći Ministarstva znanosti i obrazovanja za sufinanciranje obveznog programa predškolskog odgoja u iznosu 270,00 €.

**Zakonska osnova** **za uvođenje programa:**

* Zakon o predškolskom odgoju i obrazovanju (NN br.10/97, 107/07, 94/13, 98/19. i 57/22),
* Zakon o ustanovama (NN 76/93, 29/97, 47/99 i 35/08. i 127/19),
* Državni pedagoški standard predškolskog odgoja i naobrazbe (62/08. i 90/10.)
* Godišnji plan i program rada Dječjeg vrtića Žabac Sveti Ivan Žabno za pedagošku godinu 2023./24.,
* Kurikulum Dječjeg vrtića Žabac za 2023. godinu,
* Pravilnik o upisu djece i ostvarivanju prava i obveza korisnika usluga u Dječjem vrtiću Žabac Sveti Ivan Žabno (KLASA: 011-01/20-01/02 od 13. studenog 2020.),
* Zakon o proračunu (NN 144/21)
* Upute za izradu proračuna Općine Sveti Ivan Žabno za 2023. godinu
* Statut Dječjeg vrtića Žabac Sveti Ivan Žabno (KLASA: 012-03/20-01/01 od 13. studenog 2020.

1. **POSEBNI DIO FINANCIJSKOG PLANA**

**Program 1001 Program predškolskog odgoja**

**Ovaj program sastoji se od slijedećih aktivnosti/projekata:**

1. aktivnost A100007: Odgojno, tehničko i administrativno osoblje - PK

2. aktivnost A100008: Materijalni i financijski rashodi - PK

3. aktivnost A100009: Opremanje predškolske ustanove - PK

**Procjena i ishodište potrebnih sredstava za aktivnosti/projekte:**

**1. aktivnost A100007: Odgojno, administrativno i tehničko osoblje - PK**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2021.˙(€) | Plan 2022. (€) | Plan 2023. (€) | Projekcija 2024. (€) | Projekcija 2025. (€) |
| A1000007 | 121.403,73 | 130.595,55 | 151.855,00 | 152.166,00 | 152.706,00 |

Kroz aktivnost A1000007: Odgojno, administrativno i tehničko osoblje u Dječjem vrtiću Žabac Sveti Ivan Žabno planirana su sredstva za podmirenje svih potreba za rashode zaposlenih, Dječjeg vrtića Žabac Sveti Ivan Žabno (rashodi za plaće, ostali rashodi za zaposlene i materijalni rashodi).

**2. aktivnost A1000008 Materijalni i financijski rashodi - PK**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2021.(€) | Plan 2022. (€) | Proračun 2023. (€) | Projekcija 2024.(€) | Projekcija 2025.(€) |
| A100008 | 25.176,42 | 43.572,05 | 50.008,00 | 50.601,00 | 50.992,00 |

Kroz aktivnost A1000008 Materijalni i financijski rashodi planirana su sredstva za redovan rad vrtića.

**2. aktivnost A1000009 Opremanje predškolske ustanove - PK**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2021.(€) | Plan 2022.(€) | Proračun 2023.(€) | Projekcija 2024.(€) | Projekcija 2025.(€) |
| A100008 | 313,76 | 2.654,46 | 700,00 | 1000,00 | 1328,00 |

Kroz aktivnost A1000009 Opremanje predškolske ustanove – PK planirana su sredstva za nabavu opreme za Dječji vrtić, budući da je vrtić počeo s radom u 2021. godini, pa će se narednih godina pribavljati oprema koja će nedostajati.